ಬಜೆಟ್ 2022: ವಜ್ರಾಭರಣ ಪ್ರಿಯರಿಗೆ ಒಳ್ಳೇ ಸುದ್ದಿ ನೀಡಿದ ನಿರ್ಮಲಾ ಸೀತಾರಾಮನ್ ಅಗ್ಗವಾಗಲಿವೆ ಒಡವೆಗಳು ! ದೆಹಲಿ, 1 ಫೆಬ್ರವರಿ ಹಿ.ಸ:ಆಯಂಕರ್:ಇಂದಿನ ಕೇಂದ್ರ ಬಜೆಟ್ನಲ್ಲಿ ನಿರ್ಮಲಾ ಸೀತಾರಾಮನ್ ಅವರು ಆಭರಣ ಪ್ರಿಯರಿಗೆ ಒಂದು ಗುಡ್ ನ್ಯೂಸ್ ಕೊಟ್ಟಿದ್ದಾರೆ. ಕತ್ತರಿಸಿದ, ಪಾಲಿಶ್ ಮಾಡಿದ ವಜ್ರ ಮತ್ತು ಬೆಲೆಬಾಳುವ ಹರಳು ರತ್ನಗಳ ಮೇಲಿನ ಆಮದು ಸುಂಕವನ್ನು ಶೇ.5ಕ್ಕೆ ಕಡಿತಗೊಳಿಸಲಾಗುವುದು ಎಂದು ಹೇಳಿದ್ದಾರೆ. ಸದ್ಯ ಇವುಗಳ ಆಮದು ಸುಂಕ ಶೇ.7.5ರಷ್ಟಿತ್ತು. ವಜ್ರ ಮತ್ತು ಹರಳುಗಳ ಮೇಲಿನ ಆಮದು ಸುಂಕ ಕಡಿಮೆಯಾದರೆ, ಸಹಜವಾಗಿಯೇ ಇವುಗಳಿಂದ ತಯಾರಾದ ಆಭರಣಗಳ ಬೆಲೆ ಕಡಿಮೆಯಾಗಲಿದೆ. ಅಷ್ಟೇ ಅಲ್ಲ, ಇ ಕಾಮರ್ಸ್ ವೇದಿಕೆ ಮೂಲಕ ಆಭರಣಗಳನ್ನು ರಫ್ತು ಮಾಡಲು ಕೇಂದ್ರ ಸರ್ಕಾರ ಅನುಕೂಲ ಮಾಡಿಕೊಡಲಿದೆ. ಅದಕ್ಕಾಗಿ ಈ ವರ್ಷ ಜೂನ್ ತಿಂಗಳ ಹೊತ್ತಿಗೆ ಒಂದು ಸರಳೀಕೃತ ರೂಪುರೇಶೆ ಜಾರಿಗೆ ತರಲಾಗುವುದು ಎಂದೂ ಹೇಳಿದ್ದಾರೆ.ಹಿಂದೂಸ್ತಾನ್ ಸಮಾಚಾರ್